නීති විරෝධීව ගනුදෙනු කළ ගිණුම් 46ක රුකෝටි 5000ක්
අන්තර්ජාලය ඔස්සේ මෙරටදී නීති විරෝධීව සංවිධානාත්මකව මූල්ය ගනුදෙනු කළ ගිණුම් 46ක රුපියල් කෝටි 5000ක් ඇති බව අපරාධ පරීක්ෂණ දෙපාර්තමේන්තුවේ මූල්ය විමර්ශන අංශයේ පොලිස් පරීක්ෂක උපුල් ගල්වල මහතා කොළඹ ප්රධාන මහෙස්ත්රාත් අධිකරණයට ඊයේ පැවසීය නීතිවිරෝධී මූල්ය ගනුදෙනු සිදුකිරීමේ චෝදනා මත අත්අඩංගුවට ගත් ශ්රී ලාංකිකයින් පස්දෙනා සහ විදේශිකයන් 35 දෙනෙකු කොළඹ ප්රධාන මහෙස්ත්රාත් අධිකරණයට ඊයේ 18 ඉදිරිපත් කළ අවස්ථාවේදී පොලිස් පරීක්ෂකවරයා විවෘත අධිකරණයේදී මේ බව සඳහන් කළේ ය එහිදී සැකකරුවන් 40 දෙනා අධිකරණයට ඉදිරිපත් කරමින් පොලිස් පරීක්ෂකවරයා සඳහන් කළේ 2024 ජුනි 22 වැනිදා පමණක් උදේ 1030 සිට රාත්රී 1030 වන තුරු කාලයේදී මෙම කණ්ඩායම ලක්ෂ 880ක් ඉක්මවා උපයා ඇති බවය මෙහි පළමු සැකකරු වන ප්රවීන් බණ්ඩාර නමැත්තා මහමොළකරු වශයෙන් කටයුතු කර ඇති බවත් ඔහු ඩුබායි රටේදී මේ සඳහා මනා පුහුණුවක් ලබා ඇති බවත් ඔහු අධිකරණයට පැවසීය මෙම ජාවාරම කිරීම සඳහා මිගමුව ප්රදේශයෙන් කාමර 30කින් යුත් හෝටලයක් සම්පූර්ණයෙන් වෙන් කරගෙන ඇති බව ද ඒ සඳහා මාසිකව රුපියල් ලක්ෂ 80ක් ගෙවා ඇති බව ද පොලිස් පරික්ෂකවරයා කීවේය එමෙන්ම පෙර නඩු වාරයේදී නියෝග කළ පරිදි ශ්රී ලංකාවේ මුදල් රුපියල් ලක්ෂ 22ක් අධිකරණයේ තැන්පත් කළ අතර විදේශීය මුදල් මහ බැංකුවේ තැන්පත් කිරිමට කටයුතු කළ බවත් සම්පූර්ණයෙන්ම අත්අඩංගුවට ගත් නෝට්ටු වශයෙන් රුපියල් කෝටි එකහමාරක් ඒ අනුව රජය භාරයේ තබා ඇති බවත් ඒ මහතා සඳහන් කළේ ය ඉදිරියේ දී පරීක්ෂණ කටයුතු සඳහා සිංගප්පූරු සහ චීන ජාතික කණ්ඩායමක් මෙරටට පැමිණීමට නියමිත බැවින් සැකකරුවන්ට ඇප ලබා නොදෙන ලෙස ඉල්ලා ඔහු සිටියේය සැකකරුවන් බොහෝ අවස්ථාවලදී කට උත්තර ගැනීමේ දී සාවද්ය ප්රකාශ කරන බැවින් විමර්ශන කටයුතු නිසි ලෙස අවසන් කරන තුරු ඇප ලබා නොදෙන ලෙස ද ඉල්ලා සිටියේ ය සැකකරුවන් වෙනුවෙන් නීතිඥවරු 40ක් පමණ පෙනී සිටියහ සැකකරුවන් වෙනුවෙන් වෙන වෙනම කරුණු දක්වමින් ඔවුහු ඇප ඉල්ලා සිටියහ ඉදිරිපත් කළ කරුණු සලකා බැලූ කොළඹ ප්රධාන මහෙස්ත්රාත් තිළිණ ගමගේ මහතා අපරාධ පරීක්ෂණ දෙපාර්තමේන්තුවට නියෝග කළේ විමර්ශන කටයුතු කඩිනමින් අවසන් කරන ලෙසයි එමෙන්ම සැකකරුවන් 4 දෙනකුට ඇප නියම කළ අතර අනෙක් සැකකරුවන් 36දෙනා ලබන 25 දක්වා රක්ෂිත බන්ධනාගාරගත කිරීමට නියෝග කළේය ඒජේඒ අබේනායක